Diari Oficial de la Generalitat Valenciana


Sumari del DOGV 6835, del 07-08-2012 (2012/7104)

Notificació de la sentència dictada en el procediment ordinari número 405/2003.
-------------------------------------------------------------------------------

### Dades del document

Número de DOGV
:   6835

Data del DOGV
:   07-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7104


Organisme emissor
:   Jutjat d'Instrucció Número 1 d'Orihuela

Tipus de document
:   Edicte

Notificació de la sentència dictada en el procediment ordinari número 405/2003. [2012/7104]  
Procediment ordinari - 000405/2003  
De: Caixa d'Estalvis del Mediterrani i Michael George Down.  
Procurador: Antonio Martínez Gilabert.  
Contra: James Henrey Taylor i Deborah Williams.  
En este procediment, seguit a instàncies de Caixa d'Estalvis del Mediterrani i Michael George Down contra James Henrey Taylor i Deborah Williams, s'ha dictat la sentència que literalment diu el següent:  
«Dispositiva  
Estime la demanda interposada pel procurador dels tribunals senyor Martínez Gilabert, en nom i representació de Michael George Down, contra James Henrey Taylor i Deborah Williams:  
A) Declare que es tracta d'un negoci fiduciari, dels de fidúcia cum amico, la relació convinguda entre el demandat i el demandant. Per tant, l'escriptura de transmissió de la vivenda sítia en la urbanització la Marina (finca registral 9193 del Registre de la Propietat de Dolores) de data 2 de juliol de 2001 és la primera part de la dita relació complexa i es tracta del contracte real translatiu, i s'ha convingut la restitució d'esta vivenda al demandant.  
B) Declare que l'esmentada restitució haurà d'efectuar-se per mitjà de l'atorgament de la corresponent escriptura pública de transmissió a favor del demandant, i el demandat serà el transmetent, sense que hi haja preu per esta transmissió, atés que no va haver-hi entrega de preu o diners per la transmissió inicial efectuada per mitjà de l'escriptura pública de 2 de juliol de 2001.  
C) Condemne el demandat a atenir-se a les dites declaracions, i a atorgar la corresponent escriptura de transmissió, a títol gratuït, a favor del demandant, pels motius esmentats, respecte de l'esmentada finca registral número 9193; o a indemnitzar-lo, en el cas d'impossibilitat de la transmissió, en la quantitat de 60.101,21 euros (preu fixat en l'escriptura esmentada), més els interessos legals corresponents.  
  
D) Així mateix, declare la nul·litat de la transmissió efectuada en virtut d'escriptura pública de 19 de juny de 2003 entre Deborah Williams i James Henrey Taylor; els codemandats hauran d'atenir-se a esta declaració.  
I això, amb imposició expressa de costes als demandats.  
Esta sentència no és ferma i en contra pot interposar-se un recurs d'apel·lació, que haurà de ser preparat en el termini de cinc dies des de la notificació de la resolució, a través d'un escrit que cal presentar en este Jutjat en la forma que establix l'article 457 de la Llei d'Enjudiciament Civil, perquè en prenga coneixement i n'emeta resolució l'Audiència Provincial d'Alacant.  
Raquel Lacunza Ruiz, magistrada jutgessa del Jutjat de Primera Instància número 1 d'Orihuela i partit, així ho acorde, mane i firme.»  
  
I atés que els demandats, James Henrey Taylor i Deborah Williams, es troben en parador desconegut, s'expedix este edicte perquè els servisca de notificació en la forma deguda.  
  
Orihuela, 16 de maig de 2012.- El secretari judicial: Alfonso Tormo Molina.